Familie med to barn på 1 år og 3 år. Først det positive: fin hage, og kule romløsninger inne. Veldig romslig og deilig utsikt fra kjøkken og spisebord. Fint kjøkken med det man trenger, og bra Wifi. Innsjekk var også utrolig enkelt! Utleier svarer raskt og kort på forespørsler. Når det gjelder renhold har nok vi litt høyere krav med to små barn på tur. Senger, kjøkken og bad var tilfredstillende, men vi måtte gå over gulvene med en mopp som vi kjøpte inn før vi kunne la 1 åringen vår krabbe rundt. Teppet i stuen hadde en dårlig lukt så denne hang vi til lufting. Ellers vil jeg nevne at leiligheten og møbler er en del mer slitt sammenlignet med bildene, uten at dette skapte noen utfordringer. Savnet også en guide til huset og hva som var forventet ved utsjekking.